Mubāraks Hasans Šami
Mubāraks Hasans Šami (dzimis Ričards Jetihs 1980. gada 1. decembrī Kenijā) ir Kataras vieglatlēts — maratona un pusmaratona skrējējs. 2005. gada oktobrī viņš izcīnīja sudraba medaļu Pasaules pusmaratona čempionātā. 2006. gada Āzijas spēlēs viņš izcīnīja uzvaru maratona distancē, bet 2007. gada Pasaules čempionātā izcīnīja sudraba medaļu. Viņš uzvarēja arī 2007. gada Parīzes maratonā.